TILINTARKASTUSTUOMIOISTUIN LAUSUNTO N:o 2/97 ehdotuksesta neuvoston asetukseksi (Euratom, EHTY, EY) komission valtuuttamien edustajien oikeuksien ja velvollisuuksien määrittelemisestä asetuksen (ETY, Euratom) N:o 1552/89 18 artiklan 2 ja 3 kohdan perusteella



Virallinen lehti nro C 175 , 09/06/1997 s. 0001



TILINTARKASTUSTUOMIOISTUIN LAUSUNTO N:o 2/97 ehdotuksesta neuvoston asetukseksi (Euratom, EHTY, EY) komission valtuuttamien edustajien oikeuksien ja velvollisuuksien määrittelemisestä asetuksen (ETY, Euratom) N:o 1552/89 18 artiklan 2 ja 3 kohdan perusteella (97/C 175/01) EUROOPAN YHTEISÖJEN TILINTARKASTUSTUOMIOISTUIN, joka ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan, ottaa huomioon Euroopan yhteisön perustamissopimuksen ja erityisesti sen 209 artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon Euroopan yhteisöjen omista varoista tehdyn neuvoston päätöksen 94/728/EY, Euratom (1) ja erityisesti sen 8 artiklan 2 kohdan, ottaa huomioon yhteisön omista varoista tehdyn päätöksen 88/376/ETY, Euratom soveltamisesta 29 päivänä toukokuuta 1989 annetun neuvoston asetuksen (ETY, Euratom) N:o 1552/89 (2), sellaisena kuin se on viimeksi muutettuna 8 päivänä heinäkuuta 1996 annetulla neuvoston asetuksella (Euratom, EY) N:o 1355/96 (3), ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (4), ottaa huomioon komission valtuuttamien edustajien oikeuksien ja velvollisuuksien määrittelemisestä asetuksen (ETY, Euratom, EHTY) N:o 2/71 14 artiklan 5 kohdan perusteella 21 päivänä tammikuuta 1974 annetun neuvoston asetuksen (ETY, Euratom, EHTY) N:o 165/74 (5), ottaa huomioon Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen, sellaisena kuin se on viimeksi muutettuna 18 päivänä syyskuuta 1995 annetulla neuvoston asetuksella N:o 2335/95 (6), ja erityisesti sen 85 artiklan, ottaa huomioon ehdotuksen neuvoston asetukseksi, jonka komissio on esittänyt 10 päivänä tammikuuta 1997 (7), ottaa huomioon 14 päivänä helmikuuta 1997 tehdyn neuvoston päätöksen kuulla tilintarkastustuomioistuinta kyseisen ehdotuksen osalta, sekä katsoo, että ehdotuksen tarkoituksena on säännellä komission valtuuttamien edustajien oikeuksia ja velvollisuuksia, ON ANTANUT SEURAAVAN LAUSUNNON: 1. Komission valtuuttamien edustajien oikeuksien ja velvollisuuksien määrittelemisestä 21 päivänä tammikuuta 1974 annettua neuvoston asetusta (ETY, Euratom, EHTY) N:o 165/74 ei ole muutettu siten, että siinä otettaisiin huomioon yhteisön säännöstöön vuodesta 1989 alkaen kirjattu komission valvontavallan laajentaminen. Omia varoja koskevan yhteisön säännöstön perättäiset muutokset kuitenkin edellyttävät 29 päivänä toukokuuta annetun neuvoston asetuksen (ETY) N:o 1552/89 uusien säännösten soveltamisehtojen saattamista ajan tasalle. 2. Asetusehdotuksessa kumotaan 21 päivänä tammikuuta 1974 annettu neuvoston asetus (ETY, Euratom, EHTY) N:o 165/74. Tilintarkastustuomioistuin ehdottaa, että jo uuden asetuksen otsikossa viitataan nimenomaisesti omiin varoihin kokonaisuudessaan, sillä uudet säännökset koskevat kaikkia niitä. 3. Asetusehdotuksessa määritellään uuden valvontaa koskevan säännöksen yhteydessä erityisesti yksityiskohtaiset säännöt, joiden mukaan komissio toteuttaa 29 päivänä toukokuuta 1989 annetun neuvoston asetuksen (ETY, Euratom) N:o 1552/89 18 artiklan 3 kohdassa tarkoitetut paikalla tehtävät tarkastukset valtuuttamiensa edustajien kautta. Ehdotuksen 3 artiklan 3 kohdassa määritellään menettely, jota valtuutetut edustajat noudattavat töiden järjestämisen osalta ja suhteiden osalta laitoksiin sekä tarvittaessa velallisiin, joita tarkastus koskee. 4. Komissio ehdottaa myös valtuutetun edustajan käsitteen laajentamista käsittämään määräaikaiset toimenhaltijat sekä sellaisten erityissäännösten hyväksymistä, jotka koskevat komennuksella olevia kansallisia asiantuntijoita sekä muiden jäsenvaltioiden ja ulkoisten yhteisöjen edustajia. 5. Tilintarkastustuomioistuin toteaa, että komissio ehdottaa valtuutetun tai tarkastuksiin osallistumaan oikeutetun edustajan käsitteen laajentamista, jotta otetaan huomioon tarve voida käyttää tapauksen mukaan erityisiä valvontaa koskevia toimivaltuuksia. Komennuksella olevien kansallisten asiantuntijoiden sekä muiden jäsenvaltioiden ja ulkoisten yhteisöjen edustajien osallistumista koskevia säännöksiä olisi samoin perustein voitava soveltaa sekä perinteisiin omiin varoihin että alv:stä ja BKTL:stä kertyviin omiin varoihin. Komission ehdotuksessa jätetään jälkimmäiset soveltamisalan ulkopuolelle, mikä luo epätasapainoa omien varojen valvontajärjestelmään. 6. Tilintarkastustuomioistuin kiinnittää myös huomiota ehdotuksen 8 artiklan ja asetuksen N:o 1553/89 11 artiklan 2 kohdan yhteisvaikutukseen, jonka vuoksi kyseistä ehdotusta sovelletaan kokonaisuudessaan alv:stä kertyviin varoihin. Tämän seurauksena kyseisen ehdotuksen soveltamisala on alv:stä kertyvien varojen osalta ristiriitainen sen mukaan, sovelletaanko 7 vai 8 artiklaa. 7. Tilintarkastustuomioistuin esittää oheisessa taulukossa komission ehdotusta koskevan muutoksen ja huomautuksen. Tilintarkastustuomioistuin on hyväksynyt tämän lausunnon Luxemburgissa 24. huhtikuuta 1997 pitämässään kokouksessa. Tilintarkastustuomioistuimen puolesta Bernhard FRIEDMANN presidentti TILINTARKASTUSTUOMIOISTUIMEN LAUSUNTO EHDOTUKSESTA ASETUKSEKSI KOMISSION VALTUUTTAMIEN EDUSTAJIEN OIKEUKSIEN JA VELVOLLISUUKSIEN MÄÄRITTELEMISESTÄ >TAULUKON PAIKKA> (1) EYVL N:o L 293, 12.11.1994, s. 9. (2) EYVL N:o L 155, 7.6.1989, s. 1. (3) EYVL N:o L 175, 13.7.1996, s. 3. (4) EYVL N:o L 155, 7.6.1989, s. 9. (5) EYVL N:o L 20, 24.1.1974, s. 1. (6) EYVL N:o L 240, 7.10.1995, s. 12. (7) EYVL N:o C 95, 24.3.1997 (97/C 95/06) KOM (96) 717 lopullinen - 96/0016/(CNS), s. 33.